જો આપણે ભારત સરકારના આર્થિક સર્વેક્ષણ ૨૦૧૭-૧૮ માં વર્ષ ૨૦૧૭-૧૮ અને વર્ષ ૨૦૧૮-૧૯ માટે કરાયેલ આશા અને આગાહી કરાયા મુજબ માની લઈએ કે વાસ્તવિક કુલ ઘરેલું ઉત્પાદ(જીડીપી) ૬.૭૫% અને ૭%-૭.૫% હશે અને સેન્ટ્રલ સ્ટેટીસ્ટીક ઓફીસના આંકડા, જે દર્શાવે છે કે ૨૦૧૪-૧૫ થી ૨૦૧૬-૧૭ દરમ્યાન જીડીપીના દરમાં ૭.૫% જેટલો વધારો થયો હતો, તેને માની લઈએ તો છેલ્લા પાંચ વર્ષના ગાળામાં ભારત વિશ્વની સૌથી ઝડપી વૃદ્ધિ પામી રહેલ અર્થતંત્ર હશે. આથી વધુ, શેરબજારોમાં તેજી છે, જે મુંબઈ સ્ટોક એક્સચેન્જના સેન્સેક્સ અને નિફ્ટી ફિફ્ટી ઇન્ડેક્સના વધારામાં દેખાય છે. આર્થિક સર્વેક્ષણમાં સુચવાયું છે કે, “ભારતે તેના મુખ્ય બે ટકી શકે તેવી શક્તિઓ- ખાનગી રોકાણ અને નિકાસના બળ ઉપર સતત આર્થિક વિકાસના વાતાવરણને જાળવી રાખવું જોઈએ.” લેખકો ઈચ્છે છે કે ભારતીય અર્થતંત્ર તેના ૨૦૦૩-૦૪ થી લઇ ૨૦૦૭-૦૮ દરમ્યાન જોવાયેલ ઊંચા વિકાસ તરફ પાછું વળે. પણ કઈ રીતે તે લાગે છેકે તેઓ જાણતા નથી. એ માટે સમજવું પડશે કે આ વિકાસ યાત્રા શા માટે ધીમી પડી અને એ કઈ સમસ્યાઓ છે જેનો ઉકેલ લાવી શકાયો નથી. આની જરૂરત છે, જોકે બીજા દેશોના રોકાણો અને બચતમાં ઘટાડા પરથી તેનો અભ્યાસ કરવાની કોશિશ થઇ રહી છે.